ai4bharat/Pralekha huggingface dataset:
प्रधानमंत्री कार्यालय
प्रधानमंत्री ने फॉक्सकॉन के अध्यक्ष श्री यंग लियू से मुलाकात की
प्रधानमंत्री श्री नरेन्द्र मोदी ने आज फॉक्सकॉन के अध्यक्ष श्री यंग लियू से मुलाकात की।
अपने एक ट्वीट में, प्रधानमंत्री ने कहा:
“फॉक्सकॉन के अध्यक्ष यंग लियू से मिलकर खुशी हुई। मैं सेमीकंडक्टर सहित भारत में इलेक्ट्रॉनिक्स उत्पादन क्षमता के विस्तार की उनकी योजनाओं का स्वागत करता हूं। ईवी के उत्पादन पर हमारा जोर नेट जीरो उत्सर्जन के प्रति हमारी वचनबद्धता के अनुरूप है।”
सामाजिक न्याय एवं अधिकारिता मंत्रालय
दिव्यांग सशक्तिकरण विभाग की सचिव ने मध्य प्रदेश के सीहोर में राष्ट्रीय मानसिक स्वास्थ्य पुनर्वास संस्थान की आधारशिला रखी
सामाजिक न्याय एवं अधिकारिता मंत्रालय के तहत दिव्यांग सशक्तिकरण विभाग की सचिव श्रीमती शकुंतला डी. गैमलिन ने आज मध्य प्रदेश के सीहोर जिले में भोपाल-सीहोर राजमार्ग से लगे शेरपुर गांव में राष्ट्रीय मानसिक स्वास्थ्य पुनर्वास संस्थान की आधारशिला रखी। यह संस्थान देश में अपनी तरह का पहला होगा। केंद्र सरकार ने तीन साल की शुरुआती अवधि के लिए इस परियोजना के लिए 180 करोड़ रुपये के परिव्यय को मंजूरी दी है। मध्य प्रदेश सरकार द्वारा अक्टूबर 2018 में इस संस्थान के लिए लगभग 25 एकड़ भूमि मुफ्त आवंटित की गई थी।
यह संस्थान एक एकीकृत बहु-विषयी पहुंच का उपयोग करके मानसिक स्वास्थ्य पुनर्वास को बढ़ावा देगा। साथ ही, मानसिक स्वास्थ्य पुनर्वास के क्षेत्र में क्षमता निर्माण करने और प्रशिक्षित पेशेवरों को शामिल करने और मानसिक बीमारी वाले व्यक्तियों के पुनर्वास के लिए नीति और कार्यक्रम / मॉडल तैयार करने में सरकार की मदद करेगा। यह व्यावसायिक परामर्श, देखभाल, मनोरोग नर्सिंग, सामुदाय आधारित पुनर्वास, नैदानिक मनोविज्ञान और मनोरोग सामाजिक कार्य आदि क्षेत्रों में सर्टिफिकेट पाठयक्रम से लेकर एम. फिल तक विभिन्न पाठ्यक्रम चलाएगा।
भवन का निर्माण कार्य केन्द्रीय लोक निर्माण विभाग, भोपाल द्वारा किया जाएगा। निर्माण कार्य दो साल की अवधि के भीतर पूरा होने की उम्मीद है। निर्माण के चरण के दौरान संस्थान कुछ पाठ्यक्रम चलाएगा और कुछ सेवाओं के लिए अस्थायी आवास उपलब्ध करेगा। संस्थान का काम एक बार पूरी तरह शुरू हो जाने पर, यह मानसिक स्वास्थ्य पुनर्वास के क्षेत्र में एक विशेषज्ञ संस्थान के रूप में काम करेगा। इसके अलावा, मानसिक पुनर्वास के लिए विभिन्न मॉडल विकसित करेगा।
मध्य प्रदेश सरकार के सामाजिक न्याय विभाग के प्रधान सचिव श्री अशोक शाह, भारत सरकार के दिव्यांग सशक्तिकरण विभाग की सयुक्त सचिव सुश्री डॉली चक्रवर्ती, केन्द्रीय लोक निर्माण विभाग के मुख्य अभियंता मो. कमाल अहमद, सीहोर के जिलाधिकारी श्री गणेश शंकर मिश्र और केन्द्रीय तथा राज्य सरकार के अन्य अधिकारी इस अवसर पर उपस्थित थे।
आयुष
केन्द्रीय आयुष मंत्री श्री सर्बानंद सोनोवाल ने गांधीधाम में आयुष वन का उद्घाटन किया
केन्द्रीय बंदरगाह, जहाजरानी और जलमार्ग तथा आयुष मंत्री श्री सर्बानंद सोनोवाल ने शहर में दीनदयाल पोर्ट ट्रस्ट - रोटरी जंगल में आयोजित एक कार्यक्रम में आयुर्वेदिक पौधों को समर्पित आयुष वन का उद्घाटन किया। आयुष वन डीपीटी द्वारा हरित पट्टी क्षेत्र में आवंटित 30 एकड़ भूमि में स्थापित किया गया है, जहां शहरी क्षेत्र में हरियाली में सुधार और कच्छ क्षेत्र में वृक्षों के आवरण का घनत्व बढ़ाने के लिए वृक्षारोपण किया जा रहा है। उद्घाटन के मौके पर केन्द्रीय मंत्री ने एक पौधा भी लगाया।
इस अवसर पर केन्द्रीय आयुष मंत्री ने आयुष वन विकसित करने के लिए सभी हितधारकों की सराहना की और भारत के औषधीय पौधों की विशाल क्षमता और लाभों पर प्रकाश डाला। उन्होंने भारत की परम्परागत चिकित्सा पद्धति की क्षमता को हकीकत में बदलने के लिए आयुष मंत्रालय द्वारा किए गए कार्यों पर भी प्रकाश डाला। उन्होंने कहा, “प्रधानमंत्री श्री नरेन्द्र मोदी जी के नेतृत्व में, आयुष वैश्विक स्तर पर पहुंच गया है और अब विश्व स्तर पर स्वस्थ और प्रसन्न जीवन के लिए स्वीकृत प्रमुख प्रणालियों में से एक बन रहा है।
इस अवसर पर कच्छ से सांसद श्री विनोद चावड़ा, गांधीधाम विधायक श्रीमती मालती माहेश्वरी, अधिकारी एवं गणमान्य व्यक्ति उपस्थित थे।
नागरिक उड्डयन मंत्रालय
‘उड़ान/आरसीएस’ के तहत अहमदाबाद और कांडला के बीच सीधी उड़ान का शुभारंभ
एयर इंडिया के पूर्ण स्वामित्व वाली सहायक कंपनी एलायंस एयर ने अहमदाबाद और बंदरगाह शहर कांडला के बीच अपनी प्रथम सीधी उड़ान की विधिवत शुरुआत कर दी है। इसके साथ ही यह ‘उड़ान-आरसीएस’ योजना के तहत 228वां रूट बन गया है। कांडला ‘उड़ान-आरसीएस’ योजना के तहत एलायंस एयर का 55वां गंतव्य है। यह उड़ान सोमवार से लेकर शुक्रवार तक संचालित की जाएगी।
उड़ान सेवाओं का शुभारंभ हो जाने से अब कांडला के यात्रियों को अहमदाबाद होते हुए नासिक और हैदराबाद का सफर करने में सुविधा होगी जिससे उन्हें अपनी यात्रा में लगने वाला समय काफी घट जाएगा। यह ऐसी तीसरी उड़ान है जिसका संचालन कांडला हवाई अड्डे से होगा। मौजूदा समय में स्पाइसजेट और ट्रूजेट मुम्बई एवं अहमदाबाद के लिए दैनिक उड़ान का संचालन करती हैं। यही नहीं, इससे अब कच्छ के वाणिज्यिक केन्द्र गांधीधाम और देश के प्रमुख बंदरगाह दीनदयाल पोर्ट के लिए बेहतर कनेक्टिविटी सुलभ हो गई है।
‘उड़ान’ योजना के तहत आरसीएस  रूटों पर हवाई यातायात में 242 प्रतिशत की उल्लेखनीय बढ़ोतरी दर्ज की गई है। इससे जहां एक ओर समग्र उड्डयन नेटवर्क और भी ज्यादा सुदृढ़ एवं विस्तृत हो गया है, वहीं दूसरी ओर आम आदमी को अब बाजार आधारित सामान्य किराये पर सेवाएं मिल रही हैं।
एलायंस एयर अब ‘उड़ान-आरसीएस’ योजना के तहत स्वयं को आवंटित 50 रूटों पर अपनी सेवाओं का संचालन कर रही है। इतना ही नहीं, एलायंस एयर ने 16 नवम्बर, 2019 से चंडीगढ़-धर्मशाला रूट पर भी अपना दोतरफा परिचालन शुरू कर दिया है, जो उसे इस योजना के तहत उड़ान-आरसीएस रूट के ‘उड़ान 2 एवं उड़ान 3.1’ के अंतर्गत आवंटित हुआ था।
एयर इंडिया के साथ अपनी कोड शेयरिंग के जरिए एलायंस एयर न केवल देश के अंदर क्षेत्रीय कनेक्टिविटी सुलभ करा रही है, बल्कि देश-विदेश में एयर इंडिया के नेटवर्क पर क्षेत्रीय यात्रियों को निर्बाध कनेक्टिविटी भी प्रदान कर रही है।
‘उड़ान’ दरअसल देश के सभी राज्यों और केन्द्र शासित प्रदेशों को आपस में कनेक्ट करेगी। लगभग 700 रूट भारत के उड्डयन बाजार में एक नए क्षेत्रीय सेगमेंट की बुनियाद डाल रहे हैं।
सामाजिक न्याय एवं अधिकारिता मंत्रालय
स्वस्थ शरीर, स्थिर मन और सामंजस्य ही योग का सार हैं: केंद्रीय राज्य मंत्री ए. नारायणसामी
केंद्रीय सामाजिक न्याय और अधिकारिता राज्य मंत्री ए. नारायणसामी ने कहा कि स्वस्थ शरीर, स्थिर मन और सामंजस्य ही योग का सार है। वे आज मामल्लपुरम बीच मंदिर में आयोजित 8वें अंतर्राष्ट्रीय योग दिवस  कार्यक्रम को संबोधित कर रहे थे। उन्होंने कहा कि योग ध्यान, कर्म और भक्ति का मेल है।
उन्होंने कहा कि प्रधानमंत्री श्री नरेन्द्र मोदी के अथक प्रयासों से भारत के सबसे गौरवपूर्ण पारंपरिक अभ्यास, योग को संयुक्त राष्ट्र द्वारा 11 दिसंबर 2014 को मान्यता दी गई थी। इसके साथ ही संयुक्त राष्ट्र ने 21 जून को अंतर्राष्ट्रीय योग दिवस घोषित किया है। इसी के साथ प्रधानमंत्री के कारण पूरी दुनिया हमारे देश में उभरी इस अद्भुत कला का जश्न मना रही है।
अभी जब हम अपनी स्वतंत्रता के 75वें वर्ष में आजादी का अमृत महोत्सव मना रहे हैं, तब 8वें आईडीवाई सेलिब्रेशन के हिस्से के रूप में देश भर में 75 प्रसिद्ध जगहों पर सामूहिक योग प्रदर्शन आयोजित किए जा रहे हैं। उन्होंने कहा कि इस संबंध में विश्व प्रसिद्ध मामल्लपुरम में बड़ी संख्या में लोगों की भागीदारी के साथ सामूहिक योग प्रदर्शन हो रहा है। उन्होंने कहा कि 'मानवता के लिए योग' इस वर्ष के अंतर्राष्ट्रीय योग दिवस की थीम के केंद्र में है, और इस थीम का उद्देश्य लोगों में करुणा, दया, एकता, शारीरिक स्वास्थ्य और मानसिक स्वास्थ्य निर्मित करना है।
प्रधानमंत्री मोदी पिछले आठ साल से देश के लिए अथक प्रयास कर रहे हैं। मंत्री महोदय ने कहा कि योग ही प्रधानमंत्री के फिट रहने का राज है जिसके कारण वो अथक परिश्रम कर पाते हैं। उन्होंने कहा कि आधुनिक जीवनशैली की वजह से होने वाले अवसाद और कई अन्य बीमारियों का समाधान योग है।
ये कार्यक्रम सामाजिक न्याय एवं अधिकारिता विभाग द्वारा राष्ट्रीय सिद्ध संस्थान , चेन्नई के साथ संयुक्त रूप से आयोजित किया गया था। एनआईएस की निदेशक प्रो. डॉ. आर. मीनाकुमारी, नोएडा के दीपस्तंभ और दीपपोत महानिदेशालय के उप महानिदेशक श्री आर. के. वर्मा, इलेक्ट्रॉनिक्स और सूचना प्रौद्योगिकी मंत्रालय के सॉफ्टवेयर प्रौद्योगिकी पार्क ऑफ इंडिया के निदेशक डॉ. संजय त्यागी, दीपस्तंभ और दीपपोत महानिदेशालय चेन्नई के निदेशक श्री. कार्तिक चेनसुंदर और कई अन्य लोग इस कार्यक्रम में उपस्थित थे।
प्रधानमंत्री कार्यालय
प्रधानमंत्री ने दीपावली की शुभकामनाओं के लिए दुनिया भर के नेताओं को धन्यवाद किया
प्रधानमंत्री श्री नरेंद्र मोदी ने ब्रिटेन के प्रधानमंत्री श्री बोरिस जॉनसन, इज़राइल के प्रधान मंत्री श्री बेंजामिन नेतन्याहू, अमेरिका के राष्ट्रपति श्री डोनाल्ड ट्रम्प, कनाडा के प्रधान मंत्री श्री जस्टिन ट्रूडो, इज़राइल के राष्ट्रपति श्री रेवेन रिवलिन, सिंगापुर के प्रधानमंत्री श्री ली सियन लूंग, अमेरिका के उपराष्ट्रपति श्री माइक पेंस सहित दुनिया भर के नेताओं को दीवाली के अवसर पर लोगों को अपनी शुभकानाएं देने के लिए धन्यवाद दिया।
आरकेमीणा/आरएनएम/एएम/एसएस/एसके– 3845
(Visitor Counter : 151
पर्यावरण, वन एवं जलवायु परिवर्तन मंत्रालय
वायु गुणवत्ता आयोग ने निर्णय सहायता प्रणाली  स्थापित करने की जिम्मेदारी शीर्ष तकनीकी संस्थानों को सौंपी
इस प्रणाली के तहत दिल्ली/एनसीआर के लक्षित सेक्टरों में वायु की गुणवत्ता बेहतर करने के लिए आर्टिफिशियल इंटेलिजेंस का उपयोग किया जाएगा
राष्ट्रीय राजधानी क्षेत्र  और उसके आसपास के इलाकों के लिए गठित वायु गुणवत्ता प्रबंधन आयोग  ने एक निर्णय सहायता प्रणाली  स्थापित करने की प्रक्रिया शुरू कर दी है जिसमें एक वेब और जीआईएस के साथ-साथ मल्टी-मोडल आधारित संचालन एवं नियोजन निर्णय सहायता टूल भी होगा।
यह टूल विभिन्न स्रोतों से होने वाले उत्सर्जन के स्थिर और इधर-उधर फैलने वाले धूल कण, इत्यादि का पता लगाने में काफी मददगार साबित होगा। इसमें रासायनिक परिवहन मॉडल का इस्तेमाल कर मुख्य और गौण दोनों ही तरह के प्रदूषक तत्वों से निपटने के लिए एक एकीकृत फ्रेमवर्क होगा। यह प्रणाली इस फ्रेमवर्क की मदद से स्रोत-विशिष्ट उपायों का उपयोग करने में भी सक्षम होगी, ताकि इन उपायों के लाभों का आकलन किया जा सके। इसके साथ ही इस प्रणाली के तहत एक व्यापक ‘उपयोगकर्ता अनुकूल’ तरीके के साथ-साथ विभिन्न उपयोगकर्ताओं के लिए एक सरल प्रारूप में सर्वोत्तम परिणामों को प्रस्तुत करने पर फोकस किया जाएगा।
आयोग ने देश के निम्नलिखित प्रतिष्ठित ज्ञान या तकनीकी संस्थानों के विशेषज्ञ समूहों को दिल्ली के लिए वायु गुणवत्ता प्रबंधन संबंधी डीएसएस के फ्रेमवर्क को विकसित करने की जिम्मेदारी सौंपी है: -
वायु गुणवत्ता प्रबंधन निर्णय सहायता टूल  में एक उत्सर्जन सूची विकास एप्लीकेशन एवं डेटाबेस; क्षेत्रीय, स्थानीय और स्रोत-ग्राही प्रतिरूपण; और भौगोलिक सूचना प्रणाली  पर आधारित परिकल्पना टूल्स को एक सॉफ्टवेयर फ्रेमवर्क में एकीकृत किया जाता है, ताकि दिल्ली /एनसीआर के लक्षित क्षेत्रों में वायु की गुणवत्ता को बेहतर करने हेतु स्रोत-विशिष्ट उपायों को तैयार करने और उन्हें कार्यान्वित करने के लिए एक मजबूत प्रणाली का निर्माण किया जा सके। डीएसटी द्वारा स्रोत-विशिष्ट उपायों की पहचान किए जाने पर विभिन्न हितधारकों के साथ विचार किया जाता है।
इसके तहत कवर किए जाने वाले स्रोतों में उद्योग, परिवहन, बिजली संयंत्र, आवासीय, डीजी सेट, सड़कों पर मौजूद धूल कण, पराली जलाना, इनके जलाने के बाद बचे अवशेषों, निर्माण गतिविधि से उत्पन्न धूल, अमोनिया, वाष्पशील कार्बनिक यौगिक, अपशिष्ट भरावक्षेत्र या लैंडफिल, आदि शामिल होंगे। उदाहरण के लिए, नगरपालिका, औद्योगिक संघ, औद्योगिक विकास प्राधिकरण, इत्यादि क्रमश: कचरा जलाने, औद्योगिक स्रोत संबंधी प्रदूषण से संबंधित उपायों की पहचान करने के लिए हितधारक होंगे।
संभावित उपायों की पहचान कर लेने पर आर्टिफिशियल इंटेलिजेंस आधारित विशेषज्ञ प्रणाली, जिसमें कृत्रिम परिदृश्यों का एक वर्गीकृत डेटाबेस है और जो चिन्हित संभावित उपाय के असर का आकलन करता है, को सीपीसीबी और राज्य पीसीबी जैसे नियामकीय संगठनों द्वारा लागू किया जाएगा। ऑन-फील्ड या संबंधित क्षेत्र में इसके कार्यान्वयन की निगरानी विश्वसनीय नागरिक समूहों और प्रोफेशनल एनजीओ द्वारा स्वतंत्र रूप से की जाती है। आखिर में, संबंधित उपाय को लागू किए जाने वाले क्षेत्र के आसपास से एकत्र किए गए वायु गुणवत्ता के आंकड़ों का विश्लेषण किया जाएगा, ताकि इस तरह के उपाय के वास्तविक लाभों को सही ढंग से समझा जा सके।
इलेक्ट्रानिक्स एवं आईटी मंत्रालय
श्री रविशंकर प्रसाद ने महात्मा गांधी की 150वीं जयंती के अवसर पर ‘डिजिटल चरखे’ का अनावरण किया
‘एनआईसी की ओर से प्रबंधित सभी वेबसाइटों के होमपेज पर कम से कम एक गांधीवादी विचारधारा अवश्य होनी चाहिए’
इलेक्ट्रॉनिक्स एवं सूचना प्रौद्योगिकी मंत्रालय ने बड़े उत्साह एवं सच्ची भावना के साथ महात्मा गांधी की 150वीं जयंती मनाई। इस अवसर पर मंत्रालय ने 23 सितम्बर से 02 अक्टूबर, 2019 तक ‘स्वच्छता ही सेवा’ की थीम के साथ पूरे सप्ताह अनेक गतिविधियां आयोजित कीं। इनमें इलेक्ट्रॉनिक्स एवं सूचना प्रौद्योगिकी मंत्रालय के अधिकारियों और कर्मचारियों ने सक्रियतापूर्वक भाग लिया। कार्यान्वयन के लिए दिन-वार कार्य योजना तैयार की गई जिसके तहत ‘प्लास्टिक कचरे का निपटान और एकल उपयोग प्लास्टिक पर कारगर प्रतिबंध’ एक महत्वपूर्ण अभियान था और जिसमें बड़े पैमाने पर समुदाय को शामिल किया गया।
इस विशेष अवसर पर इलेक्ट्रॉनिक्स एवं सूचना प्रौद्योगिकी, संचार और विधि व न्याय मंत्री श्री रविशंकर प्रसाद ने कहा, ‘हम प्लास्टिक मुक्त कार्य स्थल की ओर बढ़ने के लिए प्रतिबद्ध हैं। वर्ष 2020 तक एकल उपयोग प्लास्टिक में कमी के लिए सरकारी मशीनरी जोर-शोर से लगी हुई है।’
उन्होंने कहा कि गांधीवादी दर्शन समाज के सामंजस्यपूर्ण विकास के लिए अब भी समान रूप से प्रासंगिक है। इलेक्ट्रॉनिक्स एवं सूचना प्रौद्योगिकी मंत्रालय के अधीनस्थ विभागों को गांधी के उपदेशों को दिन-प्रतिदिन के जीवन में लागू करना चाहिए। इससे न केवल स्वच्छ भारत लक्ष्य को जल्द प्राप्त करने, बल्कि महिलाओं का सशक्तिकरण और बेहतर गवर्नेंस सुनिश्चित करने में भी मदद मिलेगी। श्री प्रसाद ने एनआईसी को निर्देश दिया कि वह स्वयं के द्वारा प्रबंधित की जाने वाली प्रत्येक वेबसाइट में कम से कम एक गांधीवादी विचारधारा को प्रमुखता के साथ प्रस्तुत करे। उन्होंने कहा कि इससे सरकार के कामकाज में गांधीवादी अवधारणा आएगी।
श्री प्रसाद ने एक फिल्म भी लॉन्च की जिसमें मंत्रालय के उन कार्यकलापों को दर्शाया गया है जो स्वच्छता, देश में हाशिये पर पड़े लोगों के समावेश, कड़ी मेहनत और देश को सुशासन की ओर ले जाने के लिए समर्पण से संबंधित गांधीवादी दर्शन के अनुरूप हैं।
सरकार देश के नागरिकों के हित में विभिन्न स्तरों पर अनेक कल्याणकारी कार्यक्रम/योजनाएं कार्यान्वित कर रही है। चिन्हित महत्वपूर्ण प्रदर्शन संकेतकों  के जरिए विभिन्न स्तरों पर इस तरह के कार्यक्रमों/योजनाओं के नतीजों एवं प्रभावों की कारगर निगरानी जरूरी है। मंत्री ने ऑटोमेटेड रियल टाइम परफॉरमेंस स्मार्ट-बोर्ड का उदघाटन किया जिसे इलेक्ट्रॉनिक्स एवं सूचना प्रौद्योगिकी मंत्रालय ने विकसित किया है। यह परफॉरमेंस स्मार्ट-बोर्ड इलेक्ट्रॉनिक्स एवं सूचना प्रौद्योगिकी मंत्रालय द्वारा कार्यान्वित केन्द्र, राज्य अथवा जिला विशिष्ट परियोजनाओं के लिए एकल खिड़की पहुंच  सुविधा है। यह इलेक्ट्रॉनिक्स एवं सूचना प्रौद्योगिकी मंत्रालय की महत्वपूर्ण एवं उच्च प्राथमिकता वाले कार्यक्रम/योजनाओं के लिए वास्तविक समय पर गतिशील एवं विश्लेषणात्मक परियोजना निगरानी उपलब्ध कराएगा।
महात्मा गांधी को श्रद्धांजलि देते हुए श्री प्रसाद ने ‘डिजिटल चरखे’ का अनावरण किया जो इलेक्ट्रॉनिक्स एवं सूचना प्रौद्योगिकी मंत्रालय में एक भव्य कलात्मक अधिष्ठापन या आकृति है। अपने तिरंगे वैभव में चमकता डिजिटल चरखा दरअसल डिजिटल चक्रण और पारंपरिक डिजाइन का एक अनूठा संगम है। चरखे का पहिया महीन धागों के स्थान पर आपस में जुड़े डिजिटल ग्रिड से बना है, अत: यह इस बात को दर्शाता है कि डिजिटल इंडिया का मूल मुख्य रूप से समानता, एकता, भ्रष्टाचार मुक्त और आम नागरिकों के सशक्तिकरण के गांधीवादी दर्शन में निहित है।
निर्वाचन आयोग
निर्वाचन आयोग ने कोविड-19 को देखते हुए राज्य सभा के चुनाव कुछ और समय के लिए स्थगित किए नई तारीख की घोषणा बाद में की जाएगी
(सार्वजनिक स्वास्थ्य आपातकाल की वर्तमान अप्रत्याशित स्थिति को देखते हुए, भारत के निर्वाचन आयोग ने जन प्रतिनिधित्व कानून, 1951 की धारा 153 के साथ भारत के संविधान के अनुच्छेद 324 के तहत अपनी शक्तियों का उपयोग करते हुए सात राज्यों की 18 सीटों के लिए राज्यसभा चुनाव की अवधि को आगे बढ़ा दिया है ।
उल्लेखनीय है कि 25.02.2020 और 6 मार्च 2020 को जारी अधिसूचना में भारत के निर्वाचन आयोग ने अप्रैल 2020 में सेवानिवृत्त होने वाले सदस्यों में से 17 राज्यों की 55 सीटों को भरने के लिए राज्यों की परिषद के चुनाव की घोषणा की थी। नाम वापसी की अंतिम तिथि 18.03.2020 को, संबंधित निर्वाचन अधिकारियों ने 10 राज्यों में 37 सीटों को निर्विरोध निर्वाचित घोषित कर दिया। इसके बाद संबंधित निर्वाचन अधिकारियों से प्राप्त रिपोर्टों के अनुसार, आंध्र प्रदेश, गुजरात, झारखंड, मध्य प्रदेश, मणिपुर, मेघालय और राजस्थान राज्यों की 18 सीटों के लिए द्विवार्षिक चुनाव 26.03.2020 को होने थे और चुनाव प्रक्रिया 30 मार्च 2020 तक पूरी होनी थी।
शेष 18 सीटों की अवधि की वैधता इस प्रकार है :
क. 09.04.2020
- आंध्र प्रदेश – 04
- झारखंड – 02
- मध्य प्रदेश – 03
- मणिपुर – 01
- राजस्थान – 03
- गुजरात – 04
17
ख. 12.04.2020
- मेघालय - 01
कुल - 18;
भारत के निर्वाचन आयोग ने कोविड-19 से उत्पन्न होने वाली अप्रत्याशित सार्वजनिक स्वास्थ्य आपात स्थिति के मद्देनजर 24.03.2020 की अधिसूचना और जनप्रतिनिधित्व कानून, 1951 की धारा 153 का उपयोग करते हुए मतदान की तारीख और राज्यों की परिषद के चुनावों से संबंधित मतगणना को स्थगित करते हुए चुनाव पूरा कराने की अवधि बढ़ा दी, क्योंकि चुनाव प्रक्रिया में हलचल होती और मतदान अधिकारियों, राजनीतिक दलों के एजेंटों, सहायक अधिकारियों और संबंधित विधानसभाओं के सदस्यों का मतदान के दिन जमावड़ा लगता, जिससे सार्वजनिक सुरक्षा खतरे में पड़ सकती थी और सार्वजनिक स्वास्थ्य के लिए खतरा उत्पन्न होता।
आयोग ने अब सभी तथ्यों और परिस्थितियों को ध्यान में रखते हुए मौजूदा स्थिति की समीक्षा की है और निष्कर्ष निकाला है कि वर्तमान माहौल में सार्वजनिक सुरक्षा को बनाए रखने और स्वास्थ्य संबंधी खतरे से बचने के लिएचुनावी प्रक्रिया को जारी रखना संभव नहीं होगा।
इस चुनाव के लिए संबंधित निर्वाचन अधिकारी चुनाव लड़ने वाले उम्मीदवारों की सूची पहले ही प्रकाशित कर चुके हैं जो उक्त अधिसूचनाओं के तहत निर्धारित शेष गतिविधियों के लिए मान्य रहेगी। उक्त द्विवार्षिक चुनावों के लिए मतदान और मतगणना की नई तारीख मौजूदा स्थिति की समीक्षा करने के बाद घोषित की जाएगी।
नीति आयोग
जयपुर की निशा जैन ग्रोवर और बीकानेर की सुमिता घोष ने नीति आयोग के महिला ट्रांसफॉर्मिंग इंडिया अवार्ड्स का पांचवां संस्करण जीता
भारत की स्वतंत्रता के 75वें वर्ष में 75 महिलाओं को सम्मानित किया गया
वात्सल्य लिगेसी एजुकेशनल सोसाइटी, जयपुर की निशा जैन ग्रोवर और रंगसूत्र क्राफ्ट्स इंडिया, बीकानेर की सुमिता घोष नीति आयोग द्वारा वुमन ट्रांसफॉर्मिंग इंडिया  के रूप में सम्मानित 75 महिलाओं में शामिल हैं।
भारत को 'सशक्त और समर्थ भारत' बनाने में महिलाएं लगातार अहम भूमिका निभाती रही हैं। विभिन्न क्षेत्रों में इन महिलाओं की उल्लेखनीय उपलब्धियों को मान्यता देते हुए नीति आयोग ने वुमन ट्रांसफॉर्मिंग इंडिया अवार्ड्स की शुरुआत की है।
इस वर्ष, भारत की स्वतंत्रता के 75 वर्ष मनाने के लिए ‘आजादी का अमृत महोत्सव’ के हिस्से के रूप में, 75 महिलाओं को डब्ल्यूटीआई पुरस्कार प्रदान किए गए। अन्य पुरस्कार विजेताओं के बारे में अधिक जानने के लिए यहां क्लिक करें।
निशा जैन ग्रोवर, जयपुर, वात्सल्य लिगेसी एजुकेशनल सोसाइटी
छात्रों के लिए व्यक्तिगत शैक्षिक कार्यक्रम की पेशकश करने के लिए संस्थापक निदेशक निशा जैन ग्रोवर की प्रतिबद्धता से वात्सल्य विरासत का जन्म हुआ। यह भारत का एकमात्र संगठन है जो परामर्श, प्रशिक्षण और उपचारात्मक शिक्षा के तीनों स्तंभों को एक छत के नीचे प्रदान करता है। वात्सल्य का लक्ष्य एक समावेशी और साक्षर भारत है और सभी बच्चों के लिए भेदभाव से मुक्त वातावरण बनाने की दिशा में काम करता है।
निशा सबसे संवेदनशील बच्चों को प्राथमिकता देती है, जिसमें उनके अधिकार, बाल सुरक्षा के मुद्दे और समावेशी शिक्षा शामिल हैं। वात्सल्य की टीम वास्तव में यह मानती है कि एक बेहतर भारत के लिए समावेश और समानता केवल दो तरीके हैं।
सुमिता घोष, बीकानेर, रंगसूत्र क्राफ्ट इंडिया
सुमिता घोष रंगसूत्र की संस्थापक और एमडी हैं जो एक समुदाय के स्वामित्व वाला सामाजिक उद्यम है और जिसके शेयरधारक के रूप में 2000 से अधिक कारीगर हैं। लक्ष्य ग्रामीण कारीगरों के लिए स्थायी आजीविका सुनिश्चित करना है, जिनमें से 80 प्रतिशत महिलाएं हैं। उनके कारीगर सह-मालिक, सह-निर्माता, प्रबंधक और बोर्ड के सदस्य भी हैं। उनका माननाहै कि पारंपरिक हस्तशिल्प और वस्त्र ग्रामीण कारीगरों के लिए नियमित आजीविका और मूल्य सृजन का स्रोत हो सकते हैं।
रंगसूत्र कारीगरों और ग्राहकों के बीच, ग्रामीण और शहरी के बीच और परिवर्तन और निरंतरता के बीच एक सेतु की तरह है।
वाणिज्य एवं उद्योग मंत्रालय
श्री पीयूष गोयल ने विदेशी मिशनों से कहा, ‘सौदे में पारस्परिकता कायम रहे, तो भारत इच्छुक देशों के साथ आपस में लाभकारी सहयोग के लिए तैयार है’
‘भारत के प्रधानमंत्री द्वारा निभाई गई कठिन एवं उपयुक्त भूमिका कोविड संकट के खिलाफ सबसे अच्छी प्रेरणा है और इसे देश के साथ-साथ विश्व भर में भी सराहा गया है’
‘यदि किसी भी देश को भारत से दवा के रूप में किसी भी सहायता की आवश्यकता है, तो हम इसे पूरा करने का प्रयास करेंगे’
 में भाग नहीं लिया। उन्होंने सलाह दी कि द्विपक्षीय या बहुपक्षीय समझौतों के लिए रोडमैप की योजना बनाने के लिए डिजिटल रूप से जुड़ने का यह सबसे अच्छा समय है।
श्री गोयल ने अन्य देशों से कोरोना वायरस महामारी के फैलने के खिलाफ सहयोगात्मक प्रयास करने की अपील की। उन्होंने कहा कि सरकार वर्तमान में भारत में रह रहे विदेशी नागरिकों की सुरक्षा और भलाई सुनिश्चित कर रही है। श्री गोयल ने 9 मिनट तक घर की सारी बत्तियां बुझाने में भाग लेने के लिए उनका धन्यवाद किया, जैसा कि प्रधानमंत्री ने 5 अप्रैल को अपील की थी।
श्री गोयल ने कहा कि हाल के सर्वेक्षणों और अध्ययनों ने यह साबित कर दिया है कि ‘संकट के दौरान भारत के प्रधानमंत्री द्वारा निभाई गई कठिन एवं उपयुक्त भूमिका’ कोविड संकट के खिलाफ सबसे अच्छी प्रेरणा है और इसे देश के साथ-साथ विश्व भर में भी सराहा गया है। दवाओं के निर्यात के लिए राष्ट्रपति ट्रंप सहित विश्व के कई राजनेताओं द्वारा भारत को बधाई देने का उल्लेख करते हुए श्री गोयल ने कहा कि भारतीय फार्मास्यूटिकल्स उद्योग न केवल भारत, बल्कि दुनिया के बाकी हिस्सों के लिए भी दवाओं के उत्पादन और वितरण में महत्वपूर्ण भूमिका निभा रहा है। यह विश्वास व्यक्त करते हुए कि भारत कोविड संकट के बाद की दुनिया में नेतृत्वकारी भूमिका निभाएगा, श्री गोयल ने कहा कि भारत यह सुनिश्चित कर रहा है कि कोई भी देश, विशेषकर अल्प विकसित देश आवश्यक दवाओं से वंचित न रहें। श्री गोयल ने उन्हें आश्वासन दिया कि यदि भारत से दवा के रूप में किसी भी प्रकार की सहायता की आवश्यकता है, तो हम इसे पूरा करने का प्रयास करेंगे। हालांकि, लंबी अवधि में हमें फार्मेसी सेक्टर के सतत कारोबार के लिए एक त्वरित रोडमैप बनाना होगा। प्रधानमंत्री के अनुसार, एक वैश्विक नागरिक के रूप में यह हमारी जिम्मेदारी है कि जरूरत पड़ने पर हम सभी के काम आएं।
मंत्री महोदय ने कहा कि महामारी के दौरान प्रधानमंत्री आयुष्मान भारत योजना की भूमिका अत्यंत महत्वपूर्ण होने जा रही है। उन्होंने संक्रमण के मामले दोगुने होने की दर में उल्लेखनीय कमी का विशेष रूप से उल्लेख करते हुए तत्काल राष्ट्रव्यापी लॉकडाउन किए जाने की प्रभावशीलता को रेखांकित किया। श्री गोयल ने कहा कि इस संकट के दौरान सरकार देश की अर्थव्यवस्था को संकट से उबारने के लिए दीर्घकालिक रणनीतियां बना रही है। श्री गोयल ने कहा कि यह भविष्य में सहयोग करने हेतु अपने-अपने देशों के लिए सच्चे साझेदार की पहचान करने का बिल्कुल सही समय है।
सूचना और प्रसारण मंत्रालय
अम्ब अंदौरा रेलवे स्टेशन पर फुटओवर ब्रिज का काम जल्द शुरू होगा
केंद्रीय मंत्री श्री अनुराग ठाकुर के अनुरोध पर रेलवे ने दिया निर्माण का आदेश
रेल मंत्री ने अम्ब अंदौरा रेलवे स्टेशन पर पर फुट ओवर ब्रिज के निर्माण का आदेश दिया है। फुट ओवर ब्रिज, स्टेशन को जामा मस्जिद से जोड़ेगा और रेलवे स्टेशन से मस्जिद तक पहुंच को आसान बनाएगा। निर्माण के लिए निविदा खोल दी गई है और जल्द ही निर्माण कार्य शुरू होने की उम्मीद है।
केंद्रीय सूचना एवं प्रसारण मंत्री श्री अनुराग ठाकुर द्वारा 1 जून, 2022 को रेल मंत्री श्री अश्विनी वैष्णव से ओवर ब्रिज निर्माण के लिए अनुरोध किए जाने के बाद यह आदेश जारी किया गया है।
रक्षा मंत्रालय
आईएनएसवी तारिणी 17 हजार समुद्री मील की यात्रा के बाद भारतीय तट पर लौटने के लिए तैयार
भारतीय नौसेना, आईएनएस मंडोवी गोवा में स्थित भारतीय नौ-सेना वॉटरमैन शिप प्रशिक्षण केंद्र  में 23 मई 2023 को एक फ्लैग-इन समारोह में दो महिला अधिकारियों सहित आईएनएसवी तारिणी के छह सदस्यीय चालक दल का स्वागत करने के लिए तैयार है।
आईएनएसवी तारिणी सात माह के 17 हजार समुद्री मील लंबे अंतर-महाद्वीपीय और अंतर-महासागरीय जलयात्रा को सफलतापूर्वक पूरा कर घर लौट रही है।
फ्लैग इन समारोह में समूचे अभियान में पूरे चालक दल विशिष्ठत: लेफ्टिनेंट कमांडर रूपा ए और लेफ्टिनेंट कमांडर डिलना के के धैर्य, साहस और अनुकरणीय वीरता का प्रदर्शन करेगा। अन्य प्रतिभागी में शामिल हैं, चालक दल के गोवा से रीओ-डि-जेनेरिओ में कैप्टन अतुल सिन्हा, लेफ्टिनेंट कमांडर आशुतोष शर्मा और लेफ्टिनेंट अविरल केशव और लौटने वाले लेग-क्रू में कमांडर निखिल हेगड़े,कमांडर एमए जुल्फिकार, कमांडर दिव्या पुरोहित और कमांडर एसी डोक हैं।
लेफ्टिनेंट कमांडर डिलना और लेफ्टिनेंट कमांडर रूपा ने गोवा से कैपटाउन होते हुए रीओ-डि-जेनेरियो और वहाँ से गोवा तक वापसी की यात्रा की, जिसमें 188 दिन का समय लगा। यह महिला सशक्तिकरण के भारत सरकार के उद्घोष और नारी शक्ति का उत्कृष्ठ प्रदर्शन है।
पोत और चालक दल के साहस और दृढ़ संकल्प के सराहना करने के लिए इस विशिष्ट अवसर पर सम्मानित अतिथि के रूप में केंद्रीय महिला और बाल विकास मंत्री श्रीमती स्मृति ईरानी उपस्थित रहेंगी। गोवा के माननीय मुख्यमंत्री डॉ प्रमोद सावंत इस आयोजन में मुख्य अतिथि रहेंगे। नौ-सेना अध्यक्ष एडमिरल आर हरिकुमार और भारतीय महिला हॉकी टीम की पूर्व कप्तान सुश्री रानी रामपाल भी इस अवसर पर उपस्थित रहेंगी।
भारतीय नौ-सेना ने समुद्र में नौकायन को बड़े पैमाने पर बढ़ावा देने के लिए दुनिया के चक्कर लगाने का मिशन शुरू किया है। कैप्टन दिलीप डोंडे 2910 में दुनिया की परिक्रमा करने वाले पहले भारतीय थे। इसके बाद कमांडर अभिलाष टॉमी संसार जलयात्रा के दो परिक्रमा में भाग लेने वाले पहले एशियाई कप्तान थे। हाल ही में गोल्डन ग्लोब रेस 2022 जीजीआर एक ईस्ट बाउंड बिना रुके संसार की जल यात्रा पूरा करने की दौड़, जिसकी शुरुआत और अंत ले-सएबेल डी’ अलोन फ्रांस में हुआ और जो अपने प्रतिभागियों को आधुनिक नौकायन उपकरण के उपयोग की अनुमति नहीं देता था, में कमांडर अभिलाष टॉमी ने पोडियम फिनिश के दुर्लभ उपलब्धि को प्राप्त करते हुए इस भीषण कोर्स को द्वितीय स्थान प्राप्त करते हुए पूरा किया।
छह महिला नौ-सेना अधिकारियों द्वारा ‘नाविका सागर परिक्रमा’ ने नौ-सेना और देश में समुद्री नौकायन की लोकप्रियता को और बढ़ा दिया है।
तारिणी का यह वर्तमान नौकायन अभियान नौ-सेना की अगली बड़ी परियोजना जिसमें, एक अकेली महिला को दुनिया की परिक्रमा करने के लिए भेजने की योजना है, का हिस्सा है ।
इस अभियान में भाग लेने वाले अधिकारियों को ओशन सेलिंग नोड  में कठोर चयन प्रक्रिया के बाद स्वेच्छा से चुना गया था। जिसे 24 अगस्त 2016 को समुद्री नौकायन गतिविधियों को बढ़ावा देने के उद्देश्य से स्थापित किया गया था और यह मंडोवी में स्थित है।
यह अभियान नई दिल्ली स्थित इंडियन नेवल सेलिंग असोसिएशन  के तत्वावधान में आयोजित किया गया था।